b'\n_START_ARTICLE_\nIrina Vinokurova\n_START_PARAGRAPH_\nIrina Vinokurova (vene keeles: \xd0\x98\xd1\x80\xd0\xb8\xd0\xbd\xd0\xb0 \xd0\xae\xd1\x80\xd1\x8c\xd0\xb5\xd0\xb2\xd0\xbd\xd0\xb0 \xd0\x92\xd0\xb8\xd0\xbd\xd0\xbe\xd0\xba\xd1\x83\xd1\x80\xd0\xbe\xd0\xb2\xd0\xb0; s\xc3\xbcndinud 15. m\xc3\xa4rtsil 1955 Petroskois Karjalas) on vepsa rahvaluule ja etnograafia uurija, Petroskoi Riiklik \xc3\x9clikooli vanemteadur, etnograafia osakonna juhataja. Peamised uurimishuvid: soome-ugri rahvaste ajalugu ja etnograafia, vepslaste traditsiooniline kultuur. _NEWLINE_\xc3\x95ppis 1972\xe2\x80\x931977 Leningradi Riikliku \xc3\xbclikooli etnograafia ja antropoloogia \xc3\xb5ppetooli juures ja t\xc3\xb6\xc3\xb6tas selle j\xc3\xa4rel Venemaa Teaduste Akadeemia Karjala filiaali keele, kirjanduse ja ajaloo instituudi folkloori ja etnograafia osakonnas: 1977\xe2\x80\x931978 ja 1980\xe2\x80\x931987 vanemlaborandina, 1987\xe2\x80\x931994 nooremteadurina, 1994\xe2\x80\x932008 vanemteadurina ja aastast 2008 etnoloogia sektori juhatajana. 1979\xe2\x80\x931980 juhatas Astrahani Riikliku ajaloo ja arhitektuuri muuseumis etnograafia osakonda. _NEWLINE_1988 kaitses v\xc3\xa4itekirja "Vepslaste (19. sajandi l\xc3\xb5pu ja 20. sajandi alguse) kalendritavand, kombestik ja p\xc3\xbchad" (\xd0\x9a\xd0\xb0\xd0\xbb\xd0\xb5\xd0\xbd\xd0\xb4\xd0\xb0\xd1\x80\xd0\xbd\xd1\x8b\xd0\xb5 \xd0\xbe\xd0\xb1\xd1\x8b\xd1\x87\xd0\xb0\xd0\xb8, \xd0\xbe\xd0\xb1\xd1\x80\xd1\x8f\xd0\xb4\xd1\x8b \xd0\xb8 \xd0\xbf\xd1\x80\xd0\xb0\xd0\xb7\xd0\xb4\xd0\xbd\xd0\xb8\xd0\xba\xd0\xb8 \xd0\xb2\xd0\xb5\xd0\xbf\xd1\x81\xd0\xbe\xd0\xb2 (\xd0\xba\xd0\xbe\xd0\xbd\xd0\xb5\xd1\x86 XIX \xe2\x80\x94 \xd0\xbd\xd0\xb0\xd1\x87\xd0\xb0\xd0\xbb\xd0\xbe XX \xd0\xb2.)); 2009 kaitses doktorit\xc3\xb6\xc3\xb6 teemal "Loomad vepslaste traditsioonilises maailmavaates (katse rekonstrueerida traditsiooni) (\xd0\x96\xd0\xb8\xd0\xb2\xd0\xbe\xd1\x82\xd0\xbd\xd1\x8b\xd0\xb5 \xd0\xb2 \xd1\x82\xd1\x80\xd0\xb0\xd0\xb4\xd0\xb8\xd1\x86\xd0\xb8\xd0\xbe\xd0\xbd\xd0\xbd\xd0\xbe\xd0\xbc \xd0\xbc\xd0\xb8\xd1\x80\xd0\xbe\xd0\xb2\xd0\xbe\xd0\xb7\xd0\xb7\xd1\x80\xd0\xb5\xd0\xbd\xd0\xb8\xd0\xb8 \xd0\xb2\xd0\xb5\xd0\xbf\xd1\x81\xd0\xbe\xd0\xb2 (\xd0\xbe\xd0\xbf\xd1\x8b\xd1\x82 \xd1\x80\xd0\xb5\xd0\xba\xd0\xbe\xd0\xbd\xd1\x81\xd1\x82\xd1\x80\xd1\x83\xd0\xba\xd1\x86\xd0\xb8\xd0\xb8))._NEWLINE_Kuulub sarja Sator  toimetuskolleegiumisse.'